《西畴诗老贻白鱼一双七叠手字韵谢之》
清代·吴之振

黄犊长子孙，放浪溪山久。江南千石鱼，利较力田厚。

蓑笠乞网千，笭箵结溪友。相逢菰芦间，不复问谁某。

女阳西郭西，古城上培塿。一卷冰雪诗，得自钱手。

未许掩瑕瑜，底用饰疵垢。贻我双白鱼，柔条贯柽柳。

君弗厌贪饕，伴榼须斗酒。

作者简介：（1640—1717）浙江石门人，字孟举，号橙斋，又号黄叶村农。康熙时贡生，官内阁中书。旋归隐。与吕留良合选《宋诗钞》，又有《黄叶村庄诗集》。